**Кашуткін Уладзімір Зіноўевіч -** ветэран Вялікай Айчыннай вайны, ветэран працы, пачэсны грамадзянін Зэльвенскага раёна і г.Смаленска.

Наразіўся 1 студзеня 1924 года ў Сібіры ў вярхоўі Енісея, ў вёсцы Міхайлаўка Краснаярскага края.

У 1942 годзе ва ўзросце 18 год быў мабілізаваны ў армію. Атрымаў назначэнне ў Асінаўскае Сібірскае ваенна-пяхотнае вучылішча, у якім вучыўся з верасня 1942 года па люты 1943 года. У вучылішчы рыхтавалі будучых камандзіраў кулямётных узводаў і рот па паскоранай праграме. Быў накіраваны на фронт ў 521 стралковы полк 133 стралковай дывізіі. Удзельнічаў у баях пад Масквой, Смаленскам. З’яўляўся ўзельнікам Ржэўска-Вяземскай операцыі, вызваляў Беларусь ад нямецка-фашысцкіх захопнікаў. У званні старшыні ў сакавіку 1947 года мабілізаваўся з арміі ў горад Гродна, дзе стаў працаваць у сістэме аблпатрэбсаюза.

У 1949 годзе яго назначаюць старшынёй Зэльвенскага райпатрэбсаюза. У 1955 годзе яго рэкамендуюць на пасаду старшыні калгаса ім. Леніна. Па ініцыятыве Кашуткіна Уладзіміра Зіноўевічабыў пасаджаны пладовы сад у вёсцы Конна, набыта першая сельскагаспадарчая тэхніка ў калгас, пабудаваны школы ў вёсках Конна і Бародзічы, заложаны парк ім. 50-годдзя савецкай улады.

У дзень 22-годдзя вызвалення Беларусі ад нямецка-фашысцкіх захопнікаў быў адкрыты помнік-абеліск і Курган Памяці ў в.Бародзічы. 18 гадоў паспяхова кіраваў калгасам, які адзін з першых у раёне стаў міліянерам. За поспехі ў выкананні народна-гаспадарчых планаў быў узнагароджаны ордэнам Працоўнага Чырвонага Сцяга.

З 1972 па 1974 год В.З. Кашуткін працаваў начальнікам ДЭУ-118 у г.п.Зэльва. У кароткі тэрмін устанавіў кацельную цэнтральнага ацяплення ў гаспадарчых будынках, пачаў будаўніцтва гаражэй на 18 машын, заправачны пункт.

З 1975 па 1984 год працаваў дырэктарам трыкатажнай фабрыкі. Былі ўзведзены цэхі па пераработцы адходаў прамысловасці і пражы, пачалі выпускацца трыкатажныя вырабы, дываны. Пазней прадпрыемства перарасло ў міжраённую фабрыку па рэмонту і вязцы трыкатажу, дзе прпацавала больш 800 чалавек.

У 1984 годзе Уладзімір Зіноўевіч Кашуткін пайшоў на заслужаны адпачынак. Узнагароджаны ордэнам Айчыннай вайны другой ступені, ордэнам Працоўнага Чырвонага Сцяга, медалямі «За адвагу», «За вызваленне Смаленска», «За вызваленне Беларусі», медалём Жукава і многімі іншымі медалямі і распазнавальнымі знакамі.